חסן אל-נורי (בערבית: حسان النوري; נולד ב-9 בפברואר 1960) הוא פוליטיקאי סורי שהיה מועמד לבחירות לנשיאות סוריה ביוני 2014. אל-נורי נולד בדמשק, וקיבל תואר ראשון בכלכלה ומסחר מאוניברסיטת דמשק בשנת 1982, וכן דוקטורט בניהול כללי מאוניברסיטת ג'ון פ. קנדי בשנת 1989. הוא היה מזכיר לשכת התעשייה של דמשק בין השנים 1997–2000. נורי התמודד (כראש מפלגת NIACS) והפסיד בבחירות בשנת 2014 לבשאר אל-אסד, כאשר השיג 4.3% (500,279) מהקולות, על פי נתוני SANA (סוכנות הידיעות הערבית הסורית).